Diari Oficial de la Generalitat Valenciana


Sumari del DOGV 9508, del 10-01-2023 (2022/12195)

RESOLUCIÓ de 21 de desembre de 2022, de la secretària autonòmica de Justícia i Administració Pública, d'aprovació del Programa de teletreball de l'Agència Valenciana de Seguretat Ferroviària número 24/2022
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9508

Data del DOGV
:   10-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12246


Data del document
:   21-12-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 21 de desembre de 2022, de la secretària autonòmica de Justícia i Administració Pública, d'aprovació del Programa de teletreball de l'Agència Valenciana de Seguretat Ferroviària número 24/2022 [2022/12150]  
Vista la proposta del Programa de teletreball de l'Agència Valenciana de Seguretat Ferroviària número 24/2022, es formula aquesta resolució de conformitat amb els antecedents de fet i fonaments de dret següents:  
  
Antecedents de fet  
I. Amb data 2 de novembre de 2022 es va registrar d'entrada en la Direcció General de Funció Pública una sol·licitud de la Direcció General de l'Agència Valenciana de Seguretat Ferroviària (d'ara en avant, AVSF), per a iniciar el procediment d'aprovació del Programa de teletreball de l'AVSF, a l'empara de l'article 13 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara en avant, Decret 49/2021).  
  
II. Analitzada la proposta i la documentació presentada, comprovat si conté tots els elements i requisits previstos en el Decret 49/2021, en data 8 de novembre la Direcció General de Funció Pública, va requerir l'òrgan proponent perquè esmenara la falta o hi adjuntara la documentació preceptiva, en el sentit indicat en l'escrit d'esmena de l'esmentada data.  
  
III. Analitzada la documentació esmenada i comprovat que compleix tots els elements i requisits previstos en el Decret 49/2021, en data 13 de desembre de 2022, la Direcció General de Funció Pública va elevar una proposta de resolució d'aprovació del Programa de teletreball de l'Agència Valenciana de Seguretat Ferroviària.  
  
  
Fonaments de dret  
  
I. El Decret 49/2021, que regula la modalitat de prestació de serveis en règim de teletreball amb caràcter general i l'àmbit d'aplicació del qual es refereix al personal funcionari i laboral de l'Administració de la Generalitat.  
  
II. L'article 13.1 del Decret 49/2021, que regula el procediment per a l'aprovació dels programes de teletreball, i que estableix que, quan afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la corresponent sotssecretaria o òrgan competent en matèria de personal, dirigida a la direcció general competent en matèria de funció pública.  
  
III. Els apartats dos i tres de l'article 13 del Decret 49/2021, que estableixen la forma de presentació de la proposta, el seu contingut i la documentació de què s'ha d'acompanyar.  
  
IV. L'article 13.4 del Decret 49/2021, que atribueix a la direcció general amb competències en matèria de funció pública la competència per a analitzar, requerir per a fer-ne una possible esmena i proposar la resolució que siga procedent, de les propostes de programes de teletreball que tramiten les sotssecretaries o òrgans competents en matèria de personal de les conselleries o organismes.  
  
V. L'article 13.5 del Decret 49/2021, que estableix que, després d'haver transcorregut el termini per a l'esmena, si és el cas, la direcció general competent en matèria de funció pública elevarà una proposta de resolució en el sentit que siga procedent a la secretaria autonòmica amb competències en matèria de funció pública.  
En virtut del que s'ha dit més amunt, de conformitat amb els preceptes esmentats i altres d'aplicació general, i conforme a la proposta de resolució elevada per la Direcció General de Funció Pública, resolc:  
I. Aprovar el Programa de teletreball de l'Agència Valenciana de Seguretat Ferroviària, amb el número 24/2022, que s'adjunta com a annex I i II a aquesta resolució. El document complet del programa pot consultar-se en la següent pàgina web: https://intraavsf.gva.es/va/teletreball, versió en valencià, i https://intraavsf.gva.es/es/teletreball, versió en castellà.  
  
II. De conformitat amb el que preveu l'article 5 del Decret 49/2021, la duració serà la determinada en el programa de teletreball, que, en tot cas, serà d'un màxim d'un any prorrogable per períodes iguals, i caldrà entendre'l prorrogat pel mateix període si, una vegada arribat el venciment, l'òrgan proponent no manifesta el contrari.  
  
III. Les persones que ocupen algun dels llocs de treball identificats en l'annex II i que complisquen els requisits establits en l'article 4 del Decret 49/2021 podran participar voluntàriament en el programa i presentar les seues sol·licituds conforme al model previst en l'adreça web https://www.gva.es/va/inicio/procedimientos'id\_proc=22753&version=amp, en el termini de 15 dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana. Les sol·licituds es dirigiran telemàticament a la Direcció Gerent de l'AVSF, la qual dictarà una resolució en el termini màxim de tres mesos des de la publicació del programa, en la qual constaran l'inici i l'acabament del programa de teletreball, la distribució dels dies de treball presencial i de teletreball, el personal participant i les activitats que haurà de desenvolupar de conformitat amb les fitxes d'identificació dels compromisos d'execució.  
El personal que resulte seleccionat per a participar en el programa de teletreball realitzarà obligatòriament un curs de formació específic en els termes previstos en l'article 10 del Decret 49/2021. Així mateix, realitzarà una declaració responsable relativa a seguretat i salut emplenant el qüestionari previst en l'article 9 del decret esmentat.  
  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de ser publicada. Així mateix, amb caràcter potestatiu, podran interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució.  
  
València, 21 de desembre de 2022.- La secretària autonòmica de Justícia i Administració Pública: Isabel Gemma Fajardo García.  
  
  
  
ANNEX I  
PROGRAMA DE TELETREBALL DE L'AGÈNCIA VALENCIANA DE SEGURETAT FERROVIÀRIA (AVSF) NUMERO 24/2022  
  
A) Causes i objectius de la proposta, que en tot cas haurà de contribuir a una millor organització del treball, que fonamenta la seua implantació  
Millora de la conciliació de la vida familiar, personal i laboral.  
Pròxim trasllat de la seu provisional de l'AVSF a València a la seu definitiva a Torrent. Necessitat d'adaptar els horaris habituals i disminuir l'impacte del desplaçament diari del personal (cap de les persones que treballen en l'AVSF resideix a Torrent).  
Reorganització dels processos de treball de l'Administració, redefinint objectius i avançant en l'orientació del treball en els resultats i en una millor gestió del temps, sense que això comporte, en cap cas, reduir la qualitat del servei públic, sinó incrementar l'eficàcia i eficiència en la prestació del servei; tot això, sempre que el personal empleat públic puga fer el seu treball amb completa autonomia o el seu treball comporte una dificultat que requerisca especial concentració.  
  
Conservació i protecció del medi ambient, amb la reducció dels desplaçaments i l'emissió de gasos contaminants.  
Prevenció de la salut dels empleats i les empleades públics, reduint la seua exposició a agents infecciosos.  
Aproximació a la realitat laboral autonòmica, nacional i europea, el futur de la qual és la generalització del teletreball.  
  
B) Duració del programa  
Un any prorrogable per períodes iguals  
  
C) Informe favorable de l'òrgan superior o directiu del qual depenguen els llocs de treball  
S'adjunta.  
  
D) Nombre màxim de llocs que poden participar en el programa de teletreball: 15  
  
E) Identificació clara i concreta de la tipologia dels llocs de treball que podrien incorporar-se al programa de teletreball, indicant la seua adscripció orgànica i funcional o territorial  
Tots els llocs tipus que s'assenyalen en aquest apartat, dels quals s'indica l'adscripció orgànica o funcional, són susceptibles de ser exercits en la modalitat de teletreball durant el màxim de dies indicat en l'apartat següent, en concret:  
  
Dependència de la Direcció General:  
1. Secretari/ària general  
2. Subdirector/a tècnic/a  
3. Secretari/ària de direcció  
4. Auxiliar de gestió  
5. Auxiliar de gestió  
  
Dependència de la Secretaria General:  
6. Cap de servei de Gestió Economicoadministrativa  
  
Dependència del Servei de Gestió Economicoadministrativa:  
7. Cap de secció de Gestió Economicoadministrativa  
8. Tècnic/a jurídic/a  
9. Cap de negociat de Gestió i Registre  
  
Dependència de la Subdirecció Tècnica:  
10. Cap de servei d'Infraestructures  
11. Cap de servei de Coordinació de la Seguretat Ferroviària  
  
Dependència del Servei d'Infraestructures:  
12. Cap de secció d'Instal·lacions Fixes  
13. Cap de secció de Supervisió Ferroviària  
  
Dependència del Servei de Coordinació de la Seguretat Ferroviària:  
14. Cap de secció de Seguretat Ferroviària i Factor Humà  
15. Cap de secció de Material Mòbil Ferroviari  
  
Depenen orgànicament i funcionalment de la Direcció General i estan integrats en les diferents unitats que la conformen. Els llocs estan situats provisionalment a la ciutat de València, en la Gran Via Ferran el Catòlic, 76. Quan estiga habilitada, es produirà el trasllat de tot el personal a la seu definitiva a Torrent.  
Els llocs de secretari o secretària generals i de subdirector o subdirectora tècnics estan classificats amb el complement de destinació 30. No obstant això, i de conformitat amb el que es disposa en l'article 3.4 del Decret 49/2021, d'1 d'abril, es fa constar de manera expressa i justificada que les funcions concretes dels llocs i la seua incardinació dins de l'estructura organitzativa són compatibles amb aquesta modalitat de prestació de serveis, podent ser exercits mitjançant teletreball el màxim de dos dies setmanals que preveu el programa, atesa la necessitat d'assumir tasques d'estudi, planificació i redacció d'informes a desenvolupar mitjançant aquesta modalitat.  
Igualment, s'informa que no hi ha llocs de treball entre els quals s'han indicat que es troben en els supòsits esmentats en l'article 3.2 del Decret 49/2021, mentre les tasques realitzades amb caràcter necessàriament presencial es divideixen entre les persones que desenvolupen les respectives tasques en les diferents unitats administratives, per la qual cosa la seua realització queda plenament garantida amb el règim de teletreball recollit en aquesta proposta.  
F) Distribució de la jornada setmanal del personal participant  
  
La totalitat dels llocs de treball poden desenvolupar les seues funcions en règim de teletreball durant un màxim de 2 dies per setmana natural de cinc dies laborals. Seran les persones titulars de la Subdirecció Tècnica, la Secretaria General, les direccions de servei, i, en última instància, la persona titular de la Direcció General, segons corresponga per dependència jeràrquica o per raons d'organització, les que determinen el nombre concret de dies i la seua distribució.  
L'organització del personal garantirà diàriament la prestació de serveis de manera presencial d'almenys el 20 % del total del personal adscrit a la corresponent unitat administrativa, excepció feta de les absències justificades. D'altra banda, almenys un dia a la setmana tota la plantilla de la unitat coincidirà en les dependències en règim de treball presencial.  
Cada persona que s'aculla al programa de teletreball haurà de registrar en l'aplicació GVCronos la seua prestació laboral diària, tant quan siga en modalitat presencial com en la modalitat de teletreball.  
  
Per raons d'acumulació de tasques o processos de gestió específics superiors a 1 dia es podrà suspendre el teletreball, per a la totalitat dels llocs o una part d'aquests, pel període de temps estrictament necessari. La resolució de suspensió es dictarà de conformitat amb el que es disposa en l'article 17 del Decret 49/2021, d'1 d'abril.  
  
G) Barem aplicable per a la selecció del personal  
El de l'annex V del decret de teletreball, si resulta necessària la seua aplicació.  
  
H) Mitjans tecnològics necessaris per a l'acompliment de les funcions de forma no presencial mitjançant teletreball  
De conformitat amb el que es disposa en l'article 8 del Decret 49/2021, d'1 d'abril, l'Administració proporcionarà i mantindrà a qui teletreballe els mitjans tecnològics necessaris per a la seua activitat.  
  
D'acord amb l'informe previ favorable de la DGTIC, aquesta direcció general considera com a mitjans mínims tecnològics els següents:  
  
Un ordinador portàtil corporatiu de la Generalitat configurat com a lloc de treball normalitzat, dotat de les mesures de seguretat corporatives i amb les aplicacions necessàries instal·lades.  
Un certificat digital d'empleat públic o personal.  
Una connexió segura de xarxa privada virtual (VPN).  
Connexió pròpia a internet en el lloc des d'on haja de teletreballar.  
  
No obstant això, caldrà seguir a cada moment el que dispose la direcció general competent en matèria de tecnologies de la informació i les comunicacions, la qual ha informat favorablement sobre aquest programa de teletreball amb data 2 de setembre de 2022, recordant la necessitat del compliment de les condicions relatives a les necessitats TIC del personal de la Generalitat en modalitat de teletreball, que són les següents:  
  
«Necessitats TIC del personal de la Generalitat en modalitat teletreball.  
Tot el personal susceptible de formar part d'un programa de teletreball haurà de disposar dels següents mitjans tecnològics:  
Un ordinador portàtil corporatiu de la Generalitat configurat com a lloc de treball normalitzat (d'ara en avant LTN), dotat de les mesures de seguretat corporatives i amb les aplicacions necessàries instal·lades. No es podran utilitzar ordinadors domèstics.  
Sempre que siga possible, per teletreballar en períodes o dies diferents, s'ha de procurar que cada LTN portàtil siga compartit per dues persones, la qual cosa comportaria una gran economia d'escala i eficiència en la gestió de recursos públics. La gestió d'aquestes comparticions es realitzarà per part dels serveis implicats, secundats per la DGTIC.  
Un certificat digital d'empleat públic o personal (en cas de poder compartir l'ordinador portàtil, com s'esmenta en el punt 1, per mesures de seguretat, el certificat digital ha de ser en suport físic, siga en targeta o mitjançant dispositiu USB).  
Una connexió segura de xarxa privada virtual (VPN en la sigla en anglés).  
Si fora necessari per al teletreball, una aplicació informàtica que li permeta atendre la seua extensió de telèfon corporativa des de l'LTN.  
Si disposa de les eines Lxvqyjy@iez (ofimàtica, correu electrònic, treball col·laboratiu, etc., del paquet M365 de Microsoft), ha de tindre actiu el doble factor d'autenticació (MFA) i haurà d'utilitzar el seu dispositiu mòbil com a mitjà de confirmació de la identitat en l'autenticació d'accés a les eines. Si no és possible utilitzar el propi dispositiu mòbil, es dotarà d'un mitjà alternatiu.  
  
D'altra banda, aquest personal ha de disposar prèviament de connexió pròpia a internet en el lloc des d'on haja de teletreballar.»  
  
I) Informe favorable de la direcció general competent en matèria de tecnologies de la informació i les comunicacions  
S'adjunta.  
  
J) Termini proposat per a la presentació de sol·licituds de participació  
15 dies. No obstant això, si el personal sol·licitant no disposa dels mitjans tecnològics indicats en l'apartat H), només podrà incorporar-se al programa de teletreball una vegada que dispose d'aquests.  
  
K) Informe d'impacte de gènere  
S'adjunta.  
  
EL DIRECTOR GENERAL DE L'AVSF,  
  
  
  
  
ANNEX II  
LLISTA DE LLOCS DE TREBALL DEL PROGRAMA DE TELETREBALL DE L'AGÈNCIA VALENCIANA DE SEGURETAT FERROVIÀRIA (AVSF) NUMERO 24/2022  
  
Lloc Denominació del lloc Adscripció orgànica i funcional o territorial   
1 Secretari/ària general Direcció General  
2 Subdirector/a tècnic/a Direcció General  
3 Secretari/ària de direcció Direcció General  
4 Auxiliar de gestió Direcció General  
5 Auxiliar de gestió Direcció General  
6 Cap de servei de Gestió Economicoadministrativa Secretaria General  
7 Cap de secció de Gestió Economicoadministrativa Secretaria General  
8 Tècnic/a jurídic/a Secretaria General  
  
9 Cap de negociat de Gestió i Registre Secretaria General  
  
10 Cap de servei d'Infraestructures Subdirecció Tècnica  
11 Cap de servei de Coordinació de la Seguretat Ferroviària Subdirecció Tècnica  
12 Cap de secció d'Instal·lacions Fixes Servei d'Infraestructures  
13 Cap de secció de Supervisió   
Ferroviària Servei d'Infraestructures  
14 Cap de secció de Seguretat Ferroviària i Factor Humà Servei de Coordinació de la Seguretat Ferroviària  
15 Cap de secció de Material Mòbil Ferroviari Servei de Coordinació de la Seguretat Ferroviària